# Stephan Lipke

Stephan Lipke (errusieraz: Штефан Липке; Essen, 1975eko abenduaren 31) alemaniar-errusiar elizgizon jesuita da. Novosibirskeko Antzaldatzearen elizbarrutiko apezpiku laguntzailea da 2024az geroztik.

## Bizitza

Stephan Lipke Essenen jaio zen 1975eko abenduaren 31n. Filosofia eta teologia ikasi zituen Bonneko Unibertsitatean eta 2000n lizentziatu zen. Gainera, Koloniako apaizgaitegian eta Erromako Unibertsitate Gregoriano Pontifikalean ikasi zuen. 2001eko ekainaren 10ean diakono ordenatu zuten, eta 2002ko ekainaren 7an apaiztu zen.
2006ko irailaren 24an Jesusen Lagundian hasi zuen nobiziotza. 2008ko irailaren 14an lehen botoak eman zituen, eta 2019ko maiatzaren 18an betiko botoak.
Koloniako eta Municheko parrokietan jardun zuen, non, besteak beste, helduei kristau-ikasbidea irakatsi zien. 2011n Tomskera bidali zuten. Han eskola katoliko batean irakatsi zuen, eta 2014tik 2017ra bertako parrokian zerbitzatu zuen. 2017an, hautagai-tesia defendatu zuen Tomskeko Estatu Unibertsitateko filologia fakultatean.
2018ko apirilaren 2an, Moskuko San Tomas institutuko errektore izendatu zuten. Horrez gain, Errusiako Herrien Adiskidetasunaren Unibertsitatean eta San Filareto institutu ortodoxoan irakatsi du.
2020az geroztik, idazkari kargua du Errusiako apezpiku-konferentzia katolikoan.
2024ko irailaren 12an, Frantzisko aita santuak Arenako apezpiku titular eta Novosibirskeko Antzaldatzearen elizbarrutiko apezpiku laguntzaile izendatu zuen. 2025eko otsailaren 2an apezpiku ordenatu zuten Novosibirskeko katedralean. Obsecramus pro Christi (euskaraz: «Kristoren izenean eskatzen dizuegu») leloa hautatu zuen.

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Klemente XIII.a aita santua (1743)
* Marcantonio Colonna kardinala (1762)
* Hyacinthe Sigismond Gerdil kardinala (1777)
* Giulio Maria della Somaglia kardinala (1788)
* Carlo Odescalchi kardinala (1823)
* Costantino Patrizi Naro kardinala (1828)
* Lucido Maria Parocchi kardinala (1871)
* Pio X.a aita santua (1884)
* Benedikto XV.a aita santua (1907)
* Pio XII.a aita santua (1917)
* Carlo Confalonieri artzapezpikua (1941)
* Corrado Ursi kardinala (1951)
* Francesco Colasuonno artzapezpikua (1975)
* Joseph Werth apezpikua (1991)
* Stephan Lipke apezpikua

## Erreferentziak

* 1 2 3 4 5 6 7 (Errusieraz) «В Новосибирске – новый вспомогательный епископ» Vatican News 2024-09-12 (Noiz kontsultatua: 2024-09-12).
* 1 2 3 4 5 (Polonieraz) «Nowy biskup z Prowincji Wielkopolsko-Mazowieckiej Towarzystwa Jezusowego» Jezuici 2024-09-12 (Noiz kontsultatua: 2024-09-12).
* 1 2 3 (Italieraz) «Nomina del Vescovo Ausiliare della Trasfigurazione a Novosibirsk (Federazione Russa)» Bollettino Sala Stampa della Santa Sede 2024-09-12 (Noiz kontsultatua: 2024-09-12).
* 1 2 (Alemanez) «Stephan Lipke SJ» Jesuiten in Zentraleuropa (Noiz kontsultatua: 2024-09-12).
* ↑ (Errusieraz) «Липке Штефан» Институт Св. Фомы (Noiz kontsultatua: 2024-09-12).
* ↑ (Errusieraz) «Священник Штефан Липке» Свято-Филаретовский институт (Noiz kontsultatua: 2024-09-12).
* ↑ (Errusieraz) Бозио, Анастасия. «Священник Штефан Липке рукоположен в епископы в Новосибирске» Римско-католическая Архиепархия Божией Матери в Москве 2025-02-03 (Noiz kontsultatua: 2025-02-04).
* 1 2 (Ingelesez) Dommarco, Chiara. «Russia - Jesuit Stephan Lipke consecrated bishop in Novosibirsk: "To do the good that is possible here and now"» Agenzia Fides 2025-02-03 (Noiz kontsultatua: 2025-02-04).
* ↑ 2 Ko 5:20
* ↑ (Ingelesez) «Bishop Stephan Lipke, S.J.» Catholic Hierarchy (Noiz kontsultatua: 2025-02-04).

## Kanpo estekak

* Datuak: Q113807902
* Multimedia: Stephan Lipke / Q113807902